Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: 83. § (1) A büntetõeljárásról szóló 1973. évi I. törvény
Paragraph Index: 315

83. § (1) A büntetõeljárásról szóló 1973. évi I. törvény (1973. évi Be.) 137. §-ának (2) bekezdése helyébe a következõ rendelkezés lép: „(2) Ha a Btk. 283. §-ában meghatározott büntethetõséget megszüntetõ okból a nyomozás megszüntetésének lehet helye, a nyomozást egy évi idõtartamra fel kell függeszteni, ha a kábítószer-élvezõ gyanúsított vállalja a folyamatos, kábítószerfüggõséget gyógyító kezelést, kábítószerhasználatot kezelõ más ellátást vagy megelõzõ-felvilágosító szolgáltatást. Az eljárást folytatni kell, ha a gyanúsított okirattal nem igazolja, hogy a felfüggesztéstõl számított egy éven belül legalább hat hónapig tartó folyamatos, kábítószerfüggõséget gyógyító kezelésben, kábítószer-használatot kezelõ más ellátásban részesült vagy megelõzõ-felvilágosító szolgáltatáson vett részt, illetõleg ha a nyomozás felfüggesztésének tartama alatt a gyanúsított ellen kábítószerrel visszaélés miatt újabb büntetõeljárás indult és a nyomozás felfüggesztésének vagy megszüntetésének nincs helye.” 2003/4. szám

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes